**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**ZÁKON**

z ....... 2019,

**ktorým sa mení a dopĺňa zákon č.** **79/2015 Z. z. o odpadoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 79/2015 Z. z. o odpade v znení zákona č. 91/2016 Z. z., zákona č. 313/2016 Z. z., zákona č. 90/2017 Z. z., zákona č. 292/2017 Z. z., zákona č. 106/2018 Z. z., zákona č. 177/2018 Z. z., zákona č. 208/2018 Z. z. a zákona č. 312/2018 Z. z. sa mení a dopĺňa takto:

1. V § 81 odsek 13 znie:

„(13) Vykonávať na území obce zber, vrátane mobilného zberu, a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov a elektroodpadu a na toho, kto na území obce vykonáva zber alebo výkup vyhradeného prúdu odpadu alebo triedený zber komunálnych odpadov pre zložku papier a viacvrstvové kombinované materiály na báze lepenky. Ten, kto na území obce vykonáva zber vyhradeného prúdu odpadu alebo výkup vyhradeného prúdu odpadu oznámi obci vykonávanie činnosti najneskôr 15 dní pred jej začatím.“.

2. V § 81 odsek 14 znie:

„(14) Zmluva medzi obcou a tým, kto na jej území vykonáva triedený zber komunálnych odpadov pre zložku plasty, kovy a sklo, musí okrem všeobecných náležitostí obsahovať aj spôsob a podmienky úhrady nákladov uhrádzaných obcou podľa § 59 ods. 8.“.

**Čl. II**

Tento zákon nadobúda účinnosť 1. júla 2019.